laion/Wikipedia-Exotic huggingface dataset:
עונת 1982/1983 בליגת העל ההולנדית

עונת 1982/1983 הייתה העונה ה-27 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. פ.צ. טוונטה, נאק ברדה וניימכן ירדו לליגת המשנה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו הלמונד ספורט, פורטונה סיטארד ואקסלסיור רוטרדם שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 16, 17 ו-18 ירדו לליגת המשנה. העפילה לגביע האינטרטוטו ותשחק בו בעונה הבאה כאשר היא בליגת המשנה אייאקס זכתה בגביע ההולנדי ולכן סגנית מחזיקת הגביע ניימכן ותשחק בעונה הבאה בגביע אירופה למחזיקות גביע כאשר היא בליגת המשנה
מגי מקניל

מגי מקניל (בהולנדית: Maggie MacNeal; נולדה ב-5 במאי 1950) היא זמרת הולנדית. מקניל נולדה בטילבורך. בין הנים 1971–1974, הייתה מקניל חברה בצמד המוזיקלי "Mouth & MacNeal", שזכה להצלחה בינלאומית. שירם, "Hey You Love", הושמע רבות בתחנות רדיו הולנדיות. ב-1974, ייצג הצמד את הולנד באירוויזיון 1974, עם השיר "I see a star". הם הגיעו למקום השלישי, ולאחר האירוויזיון, התפרקו. באירוויזיון 1980, ייצגה מקניל את מדינתה באירוויזיון, עם השיר "Amsterdam", והגיעה למקום החמישי. מקניל הייתה מבין האמנים שהקליטו את השיר "Shalom from Holland", שנועד להפגין סולידריות ותמיכה במדינת ישראל בעת מלחמת המפרץ. ב-2000, הקימה מקניל יחד עם מרגה בולט וסנדרה רימר את ההרכב המוזיקלי "Dutch-Diva's". מדיה וקבצים בנושא מגי מקניל בוויקישיתוף מגי מקניל, במסד הנתונים הקולנועיים IMDb (באנגלית) מגי מקניל, באתר MusicBrainz (באנגלית) מגי מקניל, באתר Discogs (באנגלית) מגי מקניל, באתר Songkick (באנגלית) מגי מקניל, באתר SecondHandSongs
יחסי אירלנד–פינלנד

יחסי אירלנד–פינלנד הם יחסי החוץ בין אירלנד לפינלנד. שתי המדינות חברות במועצת אירופה ובאיחוד האירופי. שתי המדינות כוננו יחסים דיפלומטיים ב-2 בנובמבר 1961, כאשר אירלנד יוצגה בתחילה באמצעות שגרירותה במוסקבה ולאחר מכן באמצעות שגרירותה בסטוקהולם. פינלנד פתחה שגרירות בדבלין בשנת 1989, ואירלנד פתחה שגרירות בהלסינקי בשנת 1993. הטישך אנדה קני ביקר בהלסינקי ב-7 ביוני 2013, ונפגש עם הנשיא סאולי ניניסטה וראש הממשלה יורקי קאטאינן. לאירלנד היו יחסי עבודה טובים מאוד וקרובים עם פינלנד במספר כוחות שמירת שלום לאחרונה של האו"ם, ביוניפי"ל השני בלבנון וגם בצ'אד. פינלנד תמכה באופן פעיל בתהליך השלום בצפון אירלנד. בשנת 1995 מונו ראש ממשלת פינלנד, הרי הולקרי, יחד עם הסנאטור ג'ורג' מיטשל והגנרל ג'ון דה צ'סטליין, על ידי ממשלות אירלנד ובריטניה לגוף הבינלאומי שינסה להביא לסיום האלימות בין הצדדים. הולקרי המשיך לשמש כאחד מיו"רים משותפים לדיונים מרובי המפלגות שהסתיימו עם הסכם יום שישי הטוב בשנת 1998. בשנת 2000 הוטל על נשיא פינלנד, מרטי אהטיסארי, ומזכ"ל ה-ANC לשעבר, סיריל רמפוזה, לפקח על פירוק ה-IRA מנשקו. בשנת 2007 מונה מרטי אחטיסארי ליועץ בינלאומי לקבוצת הייעוץ בנושא התמודדות עם העבר בראשות הארכיבישוף רובין איימס ודניס בראדלי. בשנת 2008 הוענק לאהטיסארי פרס נובל לשלום "על מאמציו החשובים בכמה יבשות ולמעלה משלושה עשורים לפתור סכסוכים בינלאומיים". בשנת 2018, פינלנד ואירלנד סחרו בסחורות בשווי של 444 מיליון אירו, והסחר בשירותים היה שווה 2,390 מיליון אירו. הסכם למניעת כפל מס נחתם בשנת 1992. פינלנד מחזיקה באירלנד שגרירות בדבלין וקונסוליות בקורק ולימריק. אירלנד מחזיקה בפינלנד שגרירות בהלסינקי. יחסי אירלנד–פינלנד באתר משרד החוץ האירי יחסי אירלנד–פינלנד באתר משרד החוץ האירי שגרירות פינלנד באירלנד שגרירות אירלנד בפינלנד
יחסי סרביה–פינלנד

יחסי סרביה–פינלנד הם יחסי החוץ בין פינלנד לבין סרביה. פינלנד כוננה יחסים דיפלומטיים עם ממלכת יוגוסלביה בשנת 1929. לאחר מלחמת העולם השנייה היו שתי המדינות חלק מארגון המדינות הבלתי מזדהות, ושיתפו פעולה במגוון תחומים. פינלנד שלחה כוחות לשמירת שלום במלחמות יוגוסלביה במהלך שנות ה-90. שתי המדינות חברות מלאות במועצת אירופה. כמו כן פינלנד חברה באיחוד האירופי וסרביה מועמדת להצטרפות לאיחוד האירופי. פינלנד מחזיקה בסרביה שגרירות בבלגרד. סרביה מחזיקה בפינלנד שגרירות הלסינקי. "Exhibition "BELGRADE – HELSINKI, 90 Years of Diplomatic Relations"". cordmagazne.com. Cord Magazine. 1 באוקטובר 2019. {{cite web}}: (עזרה)
הר גלוסופטריס

הר גלוסופטריס (באנגלית: Mount Glossopteris) הוא הר מכוסה ברובו קרח, ברכס אוהיו, בהרי הורליק, בארץ מרי בירד שבאנטארקטיקה. ההר ממוקם בקצה הצפון-מזרחי של שולחן באקאי. ההר מכוסה ברובו קרח, למעט שכבה אופקית של סלע החשופה מקרח, וניתן באמצעותה לזהות את ההר מרחוק. גובהו של הר גלוסופטריס 2,865 מטרים מעל פני הים; הר גלוספטריס הוא ההר ה-317 בגובהו באנטארקטיקה. ההר נסקר לראשונה על ידי משלחת חציית הרי הורליק (Horlick Mountains Traverse party) מטעם התוכנית האנטארקטית של ארצות הברית בדצמבר 1958 (בקיץ האנטארקטי). שם ההר הוצע על ידי הגאולוג ויליאם לונג (William Long), שהיה חבר משלחת חציית הרי הורליק של התוכנית האנטארקטית של ארצות הברית, אשר מיפתה את ההר, ואשר, יחד עם צ'ארלס בנטלי (Charles Bentley), פרדריק דרלינג (Frederic Darling) וג'ק לונג (Jack Long) היו הראשונים שטיפסו לפסגת ההר בדצמבר 1958. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שם מאובני הגלוסופטריס (Glossopteris), מאובנים של צמחים פרה-היסטוריים שהתגלו בסלעי ההר. Retallack, Gregory & JAHREN, A.H. & Chakrabarti, Ramananda & Metzger, Christine & Smith, Roger. (2005), The Permian–Triassic boundary in Antarctica, Antarctic Science. 17. 241 - 258. https://doi.org/10.1017/S0954102005002658 Long WE, Sedimentary Rocks of the Buckeye Range, Horlick Mountains, Antarctica, Science. 1962 Apr 27;136(3513):319-21. doi: https://doi.org/10.1126/science.136.3513.319. PMID 17745908 Ben James Slater, CRYPTIC DIVERSITY OF A GLOSSOPTERIS FOREST: THE PERMIAN PRINCE CHARLES MOUNTAINS FLORAS, ANTARCTICA, University of Birmingham Research Archive Cridland, Arthur A. (Ohio State U., Columbus.), A GLOSSOPTERIS FLORA FROM THE OHIO RANGE, ANTARCTICA, Amer. Jour. Bot. 50(2): 186–195. Illus. 1963, https://doi.org/10.1002/j.1537-2197.1963.tb07194.x Paul Tasch, Edward L. Gafford, Paleosalinity of Permian Nonmarine Deposits in Antarctica, Science 14 Jun 1968: Vol. 160, Issue 3833, pp. 1221-1222 DOI: https://doi.org/10.1126/science.160.3833.1221 LONG, William Ellis, 1930, THE STRATIGRAPHY OF THE OHIO RANGE, ANTARCTICA, University Microfilms, Inc., Ann Arbor, Michigan הר גלוסופטריס באתר הסקר הגאולוגי של ארצות הברית הר גלוסופטריס באתר הגאזט האנטארקטי של ממשלת ניו זילנד הר גלוסופטריס באתר הגאזט האנטארקטי של ממשלת אוסטרליה הר גלוסופטריס באתר הגאזט האנטארקטי המשווה SCAR של ממשלת אוסטרליה הר גלוסופטריס באתר peakbagger הר גלוסופטריס באתר peakery (מרחקים לאתרים סמוכים) הר גלוסופטריס באתר mindat מזג אוויר נוכחי עדכני בהר גלוסופטריס (לרבות זמני שקיעת/זריחת שמש/ירח עדכניים) תחזית מזג אוויר עדכנית ארוכת טווח עבור הר גלוסופטריס נתוני מזג אוויר היסטוריים עבור הר גלוסופטריס סטטיסטיקות מזג אוויר עבור הר גלוסופטריס מידע גאוגרפי והיסטורי נתוני גובה השוואתיים
ארמון פטרובסקי

ארמון פטרובסקי פוטבוי (ברוסית: Петровский путевой дворец) הוא ארמון הממוקם בכניסה למוסקבה מכיוון סנקט פטרבורג. הארמון נבנה בשנים 1776–1780 על פי פרויקט של האדריכל מטווי קאזאקוב (אנ'), והוא דוגמה לאדריכלות הנאו-גותית הרוסית. יקטרינה השנייה נתנה את ההוראה להקמת הארמון לאור סיום מוצלח של מלחמת רוסיה-טורקיה בין השנים 1768–1774, והוא שימש בית מגורים לאנשים אצילים לאחר מסע ארוך מסנט פטרסבורג למוסקבה (ומכאן שמו - "פוטבוי"). הארמון ממוקם ברובע איירופורט, תחנת המטרו הקרובה ביותר היא דינמו. מדיה וקבצים בנושא ארמון פטרובסקי בוויקישיתוף אתר האינטרנט הרשמי של ארמון פטרובסקי https://www.britannica.com/place/Petrovsky-Palace https://bridgetomoscow.com/time-gap-petrovsky-palace
לכס (דיאלוג אפלטוני)

לָכֵס (ביוונית: Λάχης) הוא דיאלוג סוקרטי המובא בכתביו של אפלטון, העוסק בנושא של אומץ לב. ליסימכוס, בנו של אריסטידס, ומלסיאס בנו של תוקידידס (מנהיג יווני משנות הארבעים של המאה החמישית לפני הספירה, אינו קשור להיסטוריון תוקידידס), מבקשים עצה מלכס וניקיאס האם עליהם לגרום לבניהם (אשר נקראים על שמות סביהם המפורסמים) להתאמן לקרב. לאחר שכל אחד מציג את דעתו, אחד בעד ואחד נגד, הם מזמינים את סוקרטס כדי שיכריע ביניהם. במקום להשיב לשאלה, סוקרטס שואל מה אמור האימון להחדיר לילדים. לאחר שהוסכם כי האימון אמור להחדיר להם מידות טובות, ובייחוד אומץ לב, סוקרטס דן עם לכס וניקיאס מהו אומץ לב באמת. סוקרטס, כהרגלו בדיוניו הפילוסופיים, מערער את תפיסותיהם הראשוניות של המשתתפים, אך מסיים את הדיאלוג ללא מסקנה, במצב הנקרא אפוריה. כארמידס (דיאלוג אפלטוני) "לכס", בתוך: כתבי אפלטון; תרגם יוסף ג. ליבס, כרך א, הוצאת שוקן. מנון, לכס, בתרגום שמעון בוזגלו (ספרי עליית הגג/ידיעות ספרים, 2013). מדיה וקבצים בנושא לכס בוויקישיתוף נוסח הדיאלוג בתרגום לאנגלית הפתיחה ללכס, באתר של שמעון בוזגלו
יחסי פינלנד–קטר

יחסי פינלנד–קטר הם היחסים הדיפלומטיים הרשמיים שבין רפובליקת פינלנד לבין מדינת קטר. פינלנד הכירה בקטר ב-15 באוקטובר 1971, והיחסים הדיפלומטיים בין המדינות כוננו ב-1 באפריל 1974. השייח' חמד בן ח'ליפה אאל ת'אני, אמיר מדינת קטר, הגיע לביקור ממלכתי בפינלנד בתאריכים 10–11 ביוני 2002. האמיר והנשיאה טריה הלונן דנו ביחסים פוליטיים וכלכליים בין פינלנד לקטר, ההתפתחות באזורים הסמוכים של שתי המדינות והמצב הבינלאומי הנוכחי. במהלך הביקור, ב-10 ביוני, נחתם הסכם לשיתוף פעולה כלכלי, מסחרי וטכני. מטרת ההסכם היא לשפר את הקשר והביקורים במגזר המסחרי, הפרטי והציבורי בין שתי המדינות. ההסכם נחתם על ידי השר יאן-אריק אנסטם, כסגן שר הסחר בפינלנד, ועל ידי שר האוצר של קטר, יוסף חוסיין כמאל. לפינלנד וקטר כבר יש הסכם בנושא תעופה אזרחית והסכם בנושא הגנת השקעות נחתם בנובמבר 2001 בדוחה. במהלך ביקורו של אמיר שתי המדינות הביעו עניין בפתיחת שיחות בנושא הסכם למניעת כפל מס. פינלנד אינה מיוצגת בקטר לא בדרג השגרירות ולא בדרג הקונסוליה. קטר מיוצגת בפינלנד באמצעות שגרירותה בסטוקהולם, שוודיה. מדיה וקבצים בנושא יחסי פינלנד–קטר בוויקישיתוף פינלנד וקטר באתר משרד החוץ הפיני חיזוק היחסים בין המדינות באתר משרד החוץ הפיני ייצוג פינלנד בקטר באתר משרד החוץ הפיני
שימי פס

"שימי פס" הוא סינגל של הזמרים הישראלים עדן חסון ואלה לי להב, אשר יצא לאור ב-16 ביוני 2021, כשיר הרשמי של מצעד הגאווה בתל אביב לשנת 2021. השיר נכתב והופק על ידי חסון, יחד עם צמד המוזיקאים דולי ופן והפזמונאי יעקב למאי. ב-9 במאי 2021 הוכרז בכלי התקשורת כי חסון ולהב הקליטו יחד את השיר הרשמי של מצעד הגאווה בתל אביב לשנת 2021, הנקרא "שימי פס", אשר צפוי לצאת במהלך חודש יוני. בנוסף, הוכרז על ידי ערב טוב עם גיא פינס כי להב היא הזמרת הראשונה שמבצעת את השיר הרשמי של מצעד הגאווה בתל אביב אשר משתייכת לקהילה הגאה. בהמשך, ב-8 ביוני, פורסם בישראל היום כי החלו צילומי הווידאו קליפ לשיר. במקור, את השיר הקליטה הזמרת נועה קירל, אך לבסוף היא החליטה לוותר על השיר לטובת דואט עם הזמר עומר אדם להמנון הלאומי של ישראל, "התקווה". דודי פטימר ממעריב אונליין העניק לשיר ביקורת שלילית וציין כי השיר הוא "פופ קצבי שמספק את הסחורה המרימה אך מלבד זה? אין בו כלום", והוסיף כי "אין בשיר הזה אלמנט שהוא לא טראש זול". מבקר המוזיקה יוסי חרסונסקי, באתרו "יוסמיוסיק", העניק גם הוא ביקורת שלילית לשיר, ואמר כי "זה לא השיר שאמור לייצג" את הקהילה הגאה, והוסיף כי "זה מוצר מגלומני של יצרני פופ קל משקל שהתנפח לפרויקט בומבסטי סתמי נטול הומור ונשמה". עם זאת, בכאן 11 קיבל השיר ביקורת חיובית ונכתב כי "עם הפקה מוזיקלית פופית מהודקת וטקסט חצוף עם מסרים של חופש מהגדרות ותעופה עצמית - נראה שמדובר בלהיט קיצי מדבק". ב-Time Out ישראל תואר השיר כ"לוהט" ונכתב כי "בניגוד להמנונים קודמים, לא תשמעו כאן את הסלנג הלהט"בי שלרוב מככב בשירים מסוג זה. אין לארד, אין וודג' ואין פאטוץ' – אבל יש מסר". הווידאו קליפ הרשמי של "שימי פס" פורסם ב-16 ביוני 2021. באחת מהסצנות, ישנה מחווה שנעשתה עבור הזמרת-יוצרת הישראלית דנה אינטרנשיונל, כשאלה לי לבושה בצורה דומה לאינטרנשיונל כפי שזו נראית בעטיפת אלבום האולפן השני שלה, אומפטמפה (1994). אלה לי אוחזת בסוכרייה על מקל בצורת סמיילי. דולב רם ופן חזות, יעקב למאי, עדן חסון ערב טוב עם גיא פינס, ‏אלה לי להב ועדן חסון יבצעו את שיר מצעד הגאווה, באתר ‏מאקו‏, 4 במאי 2021 על כבוד וגאווה: אלה לי ועדן חסון יבצעו יחד את השיר הרשמי של מצעד הגאווה 2021, באתר חדשות 13, 5 במאי 2021 מערכת ישראל היום, צפו: עדן חסון ואלה לי בקליפ הרשמי של אירועי הגאווה, באתר ישראל היום, 8 ביוני 2021 בר זגה, נועה קירל ויתרה, אלה לי הקליטה את שיר הגאווה עם עדן חסון, במדור "פנאי פלוס" באתר ynet‏, 18 ביוני 2021 דודי פטימר, ‏חם באוזן: מרגי מרדים כמו כדור שינה ודודו אהרון מפספס, באתר מעריב אונליין, 17 ביוני 2021 יוסי חרסונסקי, עדן חסון ואלה לי שימי פס, באתר "יוסמיוסיק", 16 ביוני 2021 שני נחשוני, שומעת? שימי פס: עדן חסון ואלה לי עם המנון הגאווה של 2021, באתר כאן – תאגיד השידור הישראלי, 16 ביוני 2021 מאת עומרי פיינשטיין, איך נשמע המנון הגאווה 2021? ובכן, בתור התחלה יש שניים, באתר טיים אאוט, ‏2021-06-16 עדן חסון ואלה לי - שימי פס | Eden Hason & Ella Lee - Simi Pas, נבדק ב-2023-07-15 שימי פס - Single by Eden Hason & Ella Lee (באנגלית אמריקאית), נבדק ב-2021-06-17 שימי פס, נבדק ב-2021-06-17 עדן חסון X אלה לי - שימי פס | Itay Galo Remix, נבדק ב-2021-08-21
ירושלים ממתינה בתור

ירושלים ממתינה בתור (באנגלית: Jerusalem in Line) הוא סרט תיעודי של במאי הסרטים אמיר הר-גיל, שיצא בשנת 2015. זהו סרט מעקב שהופק 13 שנים אחרי צילומי הסרט "התור באיבן שדאד 2" (Line Up) שהתמקד בפלסטינים במזרח ירושלים, בעלי תעודת זהות כחולה, ישראלית. את הסרט יצרו יהודי וערביה, אמיר הר-גיל, ואספהאן בהלול. הסרט זכה ב-6 פרסים בינלאומיים ביניהם ביניהם הסרט הדוקומנטרי הטוב ביותר ב-UK International Film Festival בלונדון. הסרט הדוקומנטרי "ירושלים ממתינה בתור" מביא את סיפורם של ישראלי ופלסטינית שחברו יחד כדי לחזור למזרח ירושלים ולברר מה השתנה. לפני 13 שנים, מדי לילה התקבצו עשרות מתושבי מזרח ירושלים, מצוידים במזון ושתייה, כדי לתפוס מקום טוב בתור למשרד הפנים. אלו לצד אלו נדחסים נשים עם תינוקות, גברים מבוגרים ובחורים צעירים, ממתינים בתנאים בלתי אנושיים לפתיחת המשרד בבוקר. באמצעות המציאות הקשה שנחשפת עולה תמונה קפקאית מחרידה אשר משקפת את מגוון הבעיות והטענות שיש לתושבים הפלסטינים כלפי השלטון הישראלי. הסרט עוסק בשלושה גיבורים בתור למשרד הפנים במזרח ירושלים: עיסאם, חולה אנוש הזקוק לתרופות, ראנה, נערה הזקוקה להכרה של הרשויות וגאלב, המתחנן לאישורי בניה עבור ביתו ההרוס. בסרט "ירושלים ממתינה בתור", חזרו אספהאן בהלול, ערביה ישראלית, תושבת עכו, ואמיר הר-גיל, יהודי, חבר קיבוץ ובדקו מה קרה לגיבורי הסרט, האם המצב והיחס אליהם השתנה והאם צילומי הסרט והקרנתו בבית המשפט העליון ובכנסת ישראל תרמו במשהו לשינוי. הסרט החדש משלב חומרים מהסרט הישן עם חומרים חדשים. הסרט עורר הדים רבים, הוקרן בכנסת ישראל ובבית המשפט העליון ותרם לשינוי ולבניית מבנה חדש למשרד הפנים במזרח ירושלים.[דרוש מקור] הסרט זכה בשישה פרסים ברחבי העולם: בשנת 2015 זכה בפרס ציון לשבח בפסטיבל "I Film Maker Film Festival" במאלגה ספרד, ובפרס הסרט הדוקומנטרי הטוב ביותר בפסטיבל "the UK Film Festival" בלונדון אנגליה. בשנת 2016 זכה בפרס הפלטינה בפסטיבל "The Filmmakers World Festival" בג'קרטה אינדונזיה, ובפרס הזהב בפסטיבל העולמי לזכויות אדם, "World Human Rights Film Festival" בג'קרטה, אינדונזיה. בשנת 2017 זכה בציון לשבח בפסטיבל "The Impact DOCS Awards", לה - יולה, קליפורניה, ארצות הברית, ובפרס הפלטינה בפסטיבל הסרטים הבינלאומי בנבדה, לאס ווגאס, ארצות הברית. בשנת 2018 זכה בפרס עשרת הסרטים המשמעותיים ביותר באזור אסיה ובפסיפיק בפסטיבל המקדם נושאים חברתיים ושלום, "Color Tape International Film Festival", בריצ'לנד, קוויזילנד, אוסטרליה. בנוסף ב-2018 הסרט היה אחד מחמשת המועמדים הסופיים לפרס הסרט התיעודי הטוב ביותר, בפסטיבל "SR Socially "Relevant (TM) Film Festival New York מנהטן, ניו יורק, ארצות הברית. ב-2017 נבחר לבין המועמדים הסופיים לפרס בסרט הדוקומנטרי, בפסטיבל "Social World Film Festival", נאפולי, איטליה. וב-2016 היה מועמד חצי הגמר בפסטיבל הסרטים השוודי הבינלאומי בשוודיה. ב-2017 הסרט "ירושלים ממתינה בתור" נבחר להיות הסרט הפותח את פסטיבל פקק, ישראל. מדיה וקבצים בנושא ירושלים ממתינה בתור בוויקישיתוף "ירושלים ממתינה בתור", במסד הנתונים הקולנועיים IMDb (באנגלית) עמוד הסרט באתר של אמיר הר-גיל ראיון עם איריס לביא ראיון בערבית בערוץ PANET
רתם (רחפן)

רתם (ר"ת רחפן תוקף מתאבד) הוא רחפן מתוצרת התעשייה האווירית לישראל, שנועד לשמש כחימוש משוטט. הרחפן מטיפוס קוודקופטר יכול לשהות באוויר כ-30–45 דקות ולהגיע לטווח של 10 ק"מ. הרחפן יכול לשאת מצלמה או ראש נפץ במשקל כחצי ק"ג. הרחפן מופעל על ידי חייל בודד, ואם לא מופעלת יכולת התקיפה ניתן להנחית אותו לשימוש מחדש. הרחפן נחשף לראשונה בפברואר 2016 במהלך הסלון האווירי בסינגפור. בפברואר 2021 הודיעה התעשייה האווירית כי הרחפן ימכר למדינה זרה. מדיה וקבצים בנושא רתם בוויקישיתוף התעשייה האווירית תספק מערכות חימוש משוטט בהיקף של מעל 100 מיליון דולר למדינות באסיה, באתר www.iai.co.il Tamir Eshel, IAI's ROTEM - Tactical Multirotor Killer Drone, Defense Update:, ‏2016-02-16 (באנגלית אמריקאית) תעשייה אווירית חושפת את "רותם" - רחפן זעיר בעל יכולת שוטטות, באתר Israel Defense, ‏2016-02-16 ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
ציר הזמן של מלחמת העצמאות

ערך זה מציג את ציר הזמן של האירועים העיקריים במלחמת העצמאות. המלחמה התנהלה בכל חלקי ארץ ישראל המנדטורית, למעט מרכז השומרון. היא נמשכה כעשרים חודשים, מה-30 בנובמבר 1947, היום שלמחרת כ"ט בנובמבר שבו התקבלה החלטת החלוקה ועד 20 ביולי 1949, מועד חתימת הסכם שביתת הנשק האחרון בה, עם סוריה. מרבית המבצעים והפעולות הצבאיות התנהלו במהלך 13 החודשים הראשונים של המלחמה. המספרים בתאי הטבלה מציינים את הימים בחודש שבהם התרחשו האירועים. יהושע בן אריה (עורך), ההיסטוריה של ארץ ישראל, כרך 10: מלחמת העצמאות (1947–1949), ירושלים: כתר ויד יצחק בן צבי, 1983 מרדכי נאור (עורך), ירושלים בתש"ח, ירושלים: יד יצחק בן צבי, תשמ"ח ההיסטוריה של ארץ ישראל: מלחמת העצמאות, עמ' 275. ההיסטוריה של ארץ ישראל: מלחמת העצמאות, עמ' 278. בחודש שלאחר 15 במאי נחתו על ירושלים העברית כ-10,000 פגזים. ההיסטוריה של ארץ ישראל: מלחמת העצמאות, עמ' 224. ההיסטוריה של ארץ ישראל: מלחמת העצמאות, עמ' 233. ההיסטוריה של ארץ ישראל: מלחמת העצמאות, עמ' 261–262, 269. ישראל נכנסה לכפרים בית צפאפא, בתיר ואל-קבו ומסרה את בית איכסא וחוסאן (ירושלים בתש"ח, עמ' 195).
ארגון פרי חיים

ארגון פרי חיים הוא ארגון העוסק במתן סיוע לזוגות בנושא פוריות, הוא הוקם על ידי הרב משה שלזינגר. את הארגון הקים הרב שלזינגר בשנת-1987 לאחר שחווה בעצמו את אתגרי הפוריות, בשנת 2008 קיבל את אות שר הבריאות על פעילותו בשנת 2015 קיבל את אות המתנדב מאת נשיא המדינה ובשנת 2018 קיבל את אות יקיר ירושלים. הרב שלזינגר חבר באגודות הרופאים העולמיים והמקומיים המתמחים בנושא. ייעוץ רפואי והלכתי בנושא פוריות ייעוץ בנושא זוגיות לזוגות העוברים טיפולי פוריות קרן הלוואות ומענקים למימון טיפולי פוריות, וכן מוקד מידע למימוש זכויות ימי עיון לרופאים וכן הכשרה למדריכי חתנים חוגי תמיכה לזוגות השגחה הלכתית למעקב אחר טיפולי הפוריות גמ"ח תרופות פוריות הארגון מקיים שיתופי פעולה יחד עם קופות החולים כדי לסייע לזוגות. נכון לשנת תשע"ח כבר נולדו 30 אלף ילדים בהכוונת הארגון. מחזור הפעילות של הארגון בשנת תשע"ט היה 2,095,878 ש"ח, והוא זכה לתמיכה ממשלתית בשיעור של 340,253 ש"ח בשנה זו. אתר האינטרנט הרשמי של ארגון פרי חיים ראיון עם הרב משה שלזינגר באתר שטורעם ארגון פרי חיים באתר עולם התורה פרי חיים - יעוץ הלכתי רפואי בענייני פוריות, באתר כל זכות הרב גלאי: ארגון ‘פרי חיים’ מביאה אור ושמחה לבתים רבים לראשונה: תוקם קבוצת תמיכה למתמודדים עם ניסיונות להרות באתר מדינט ארגון פרי חיים, באתר "גיידסטאר ישראל" יקירי ירושלים לשנת תשע"ח ארגון "פרי חיים" לטובת תושבי מודיעין עילית קופ”ח מכבי סיכמה עם ‘פרי חיים’ על העמקת שיתוף הפעולה מוטי משי באתר לדעת לראשונה: תוקם קבוצת תמיכה למתמודדות/ים עם ניסיונות להרות באסותא, בשיתוף עמותת פרי חיים 22/11/2018 באתר E-MED ארגון פרי חיים באתר גיידסטאר
תחנת סמולנסקאיה (קו ארבטסקו-פוקרובסקאיה)

תחנת סמולנסקאיה (ברוסית: Смоленская) היא תחנת הרכבת התחתית של מוסקבה בקו ארבטסקו פוקרובסקאיה. התחנה ממוקמת ברובע ארבאט, וקרויה על שם כיכר סמולנסקאיה (אנ'). תחנת סמולנסקאיה נפתחה ב-5 באפריל 1953, והיא נמצאת קרוב לבניין משרד החוץ של רוסיה. מ-22 בפברואר 2020 עד יוני 2021 התחנה סגורה בשל עבודות שיפוץ והחלפת מדרגות נעות. לובי התחנה קשת בטבעת הגנים לפני הכניסה לתחנה מדיה וקבצים בנושא תחנת סמולנסקאיה בוויקישיתוף http://proezdmetro.ru/55.html https://www.mosmetro.ru/smolenskaya-closed/ ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
ברייס וושינגטון

ברייס וושינגטון (באנגלית: Bryce Washington; נולד ב-25 בינואר 1996) הוא כדורסלן אמריקאי, המשחק בעמדות הפאוור פורוורד והסנטר בהפועל גליל עליון. וושינגטון למד בתיכון סנט אוגוסטין שבניו אורלינס, לואיזיאנה, שם שיחק במקביל כדורסל ובייסבול. בקבוצת הכדורסל, העמיד וושינגטון ממוצעים של 15 נקודות ו-12 ריבאונדים למשחק במהלך עונתו האחרונה. במהלך שהותו בתיכון, הוא נבחר פעמיים לחמישייה של המחוז. בשנת 2014, התחייב וושינגטון לאוניברסיטת לואיזיאנה בלפאייט. בעונתו הראשונה, העמיד וושינגטון ממוצעים של 6.4 נקודות, 5.2 ריבאונדים ו-1.6 אסיסטים למשחק. בסיבוב הראשון בטורניר ה"קולג' אינסיידר", קלע וושינגטון 25 נקודות בדרך לניצחון 68–83 על אוניברסיטת אינקרנייט וורד. וושינגטון נבחר לרוקי העונה בטורניר. בעונתו השנייה במכללה, העמיד וושינגטון ממוצעים של 8.8 נקודות, 5.7 ריבאונדים ו-1.4 אסיסטים למשחק. ב-3 במרץ 2016, הוא רשם דאבל דאבל של 21 נקודות ו-10 ריבאונדים בהפסד 69–72 לאוניברסיטת המדינה של ג'ורג'יה. בעונתו השלישית, וושינגטון העמיד ממוצעים של 13.6 נקודות, 11.2 ריבאונדים, 2.1 אסיסטים ו-1.2 חטיפות למשחק. ב-13 בפברואר 2017, הוא רשם 25 נקודות ו-13 ריבאונדים בניצחון 61–87 על אוניברסיטת דרום אלבמה. וושינגטון נבחר לחמישייה השנייה של הליגה, כשהוא מוביל אותה בריבאונדים ובאחוזים מהשדה. בעונתו האחרונה, וושינגטון העמיד ממוצעים של 10.4 נקודות, 10.5 ריבאונדים ו-1.3 חטיפות למשחק. ב-17 בנובמבר 2017, בניצחון 82–115 על אוניברסיטת המדינה של סוואנה, הוא רשם 21 נקודות, 15 ריבאונדים ו-5 חטיפות. במשחק זה הוא קלע את הנקודה ה-1,000 במהלך קריירת המכללות שלו. במהלך העונה, וושינגטון ביסס את עצמו כאחד השחקנים המובילים במכללות בריבאונדים ובדאבל דאבל. בתום העונה הוא נבחר לחמישייה הראשונה של הליגה. ב-17 באוקטובר 2018, חתם וושינגטון בסנט ג'ון אדג' מהליגה הלאומית של קנדה. ב-16 משחקים בהם שותף, הוא העמיד ממוצעי דאבל דאבל של 12.1 נקודות ו-11.2 ריבאונדים, יחד עם 2.5 אסיסטים ו-1.5 חטיפות למשחק. ב-12 באפריל 2019, וושינגטון חתם במקאי מטאורס האוסטרלית מהליגה בקווינסלנד. ב-26 באפריל 2019, וושינגטון רשם שיא קריירה של 33 נקודות, כשהוא קולע ב-13 מ-16 מהשדה, יחד עם 17 ריבאונדים בהפסד 83–87 לגולד קואסט רולרס. ב-18 משחקים בהם שותף, הוא הוביל את הקבוצה בנקודות ובריבאונדים עם 21.7 ו-14.7 בהתאמה למשחק. ב-2 באוגוסט 2019, חתם וושינגטון לשנתיים באליצור עירוני נתניה מהליגה הלאומית. בעונתו הראשונה בקבוצה, וושינגטון שותף ב-22 משחקים והעמיד ממוצעים של 18.5 נקודות, 9.9 ריבאונדים ו-3.0 אסיסטים ב-37.5 דקות למשחק, לפני שנעצרה העונה בעקבות מגפת הקורונה. פרופיל, באתר Sports-Reference פרופיל, באתר eurobasket עמרי מנהיים, ‏ברייס וושינגטון חתם לשתי עונות בנתניה, באתר ערוץ הספורט, 2 באוגוסט 2019
משה גבעוני (השומר)

משה "יוזובר" גבעוני (25 בדצמבר 1885 – 18 בינואר 1967) היה מאנשי העלייה השנייה ומראשוני ארגוני בר גיורא והשומר וממייסדי הקואופרציה במרחביה. גבעוני נולד ב-1882 בעיירה יוזובסקה שברוסיה (כיום העיר דונצק באוקראינה) בשם משה גולדשטיין לברוך ומרים (לבית כ"ץ). אח לעוד 2 אחים ו-3 אחיות. ב-1906 עלה ארצה, במסגרת העלייה השנייה, והגיע לזכרון יעקב שם הצטרף לפועלי ציון והתחבר למספר פועלים נוסף ששאפו כמוהו להילחם על עבודה עברית ושמירה עברית. לאחר סיום עבודתו בזכרון יעקב עבר לירושלים והצטרף לקומונת הסתתים בה עבדו כבר מספר שותפים לרעיונותיו וביניהם אלכסנדר זייד, גד אביגדורוב ומשה אינגברמן. בתקופה ששהה בקומונה ניסה, עם חבריו, לרתום את צעירי ירושלים לרעיונתיו אך לאחר שנתקלו בהתנגדות (בעיקר מצד הממסד הדתי) חזר לזכרון יעקב. בספטמבר 1907 השתתף גבעוני בוועידת פועלי ציון השנייה שהתקיימה ביפו. בסיומה זומן למפגש בדירתו של יצחק בן-צבי ושם, ביחד עם בן צבי, ישראל שוחט, אלכסנדר זייד, יחזקאל ניסנוב, ישראל גלעדי, צבי בקר, יצחק נדב, דב ברל שוייגר, מנדל פורטוגלי ויחזקאל חנקין, ייסדו את ארגון השמירה בר גיורא. לאחר המפגש ביפו שיכנע גבעוני את חברי הקבוצה להגיע לזכרון יעקב שם ניסו לקבל, באופן מאורגן, עבודה במקומם של הפועלים ערבים. לאחר שאיכרי המקום סירבו לקבלם עבר גבעוני עם הקבוצה לעבוד באופן קולקטיבי בחוות סג'רה של יק"א. ב-1908 עשתה הקבוצה את הצעד הראשון בתחום השמירה וקיבלה על עצמה גם את האחריות לשמירה בחווה ומינתה את צבי בקר לשומר מטעמה. היה זה הצעד הראשון בדרכו של ארגון השומר כשבעקבותיו כבש הארגון את זכות השמירה במושבה סג'רה עצמה. בהמשך נחתם הסכם שמירה גם עם המושבה מסחה וגבעוני עבר לשמור על בתי מושבה זו ושדותיה. ב-1911 עלה גבעוני וחבריו להתיישב בקואופרציה במרחביה שם שהו אנשי "השומר" במשך כשנה ועסקו בשמירה ועבודת השדה. ב-1912 נחתם הסכם שמירה בין "השומר" ובין ועד מתיישבי רחובות וגבעוני עבר לשמור במושבה זו. מאחר שהיה כבר בעל משפחה בתקופה זו אישור לו "השומר" קבלת הלוואה להקמת משק עזר כדי להגדיל את הכנסותיו. הסכם זה הופסק ב-1913 לאחר מספר תקריות אלימות בין אנשי השומר לערביי הסביבה וגבעוני נאלץ לעזוב את המושבה. עם הפסקת פעילותו של "השומר" הצטרף כחבר ל"קואופרטיב ההובלה" ועבד עד פרישתו בסולל בונה. גבעוני נישא ללאה ויינברג (בת ליעקב נפתלי ושושנה ויינברג, 1889–1950). לזוג נולדו 2 בנים ובת. לאה עלתה ארצה ב-1907 יחד עם קיילה גלעדי וציפורה זייד שגם הן חברו לארגון "השומר". גבעוני נפטר ב-1967 בתל אביב והובא לקבורה בבית הקברות של מרחביה משה גבעוני, מימים ראשונים, מתוך ספר "השומר" – דברי חברים, הוצאת דביר ומשרד הביטחון – ההוצאה לאור, 1957, עמודים 116–118 הפרופיל של משה גבעוני, באתר "ג'ני" שם החיבה של גבעוני "יוזובר" נגזר משמה של עיר הולדתו בין הפועלים שפגש גבעוני בזכרון יעקב היו ישראל שוחט, צבי בקר, יחזקאל ניסנוב, מאיר חזנוביץ, סעדיה פז וישראל גלעדי ההסכם עם מסחה כלל גם מסירת עבודות לארגון השומר יחד עם גבעוני מונו לשמור על מסחה גם בן ציון משבץ, צבי בקר ואליהו איתן (קמניצקי) משה גבעוני, דבר, 19 בינואר 1967 נפטר משה גבעוני מראשוני "השומר", למרחב, 19 בינואר 1967 משה גבעוני מראשוני "השומר" נפטר היום, על המשמר, 19 בינואר 1967